b'\n_START_ARTICLE_\nJohann Bernoulli\n_START_SECTION_\nBiografie\n_START_PARAGRAPH_\nA fost membru de onoare al Academiei de \xc8\x98tiin\xc8\x9be din Sankt Petersburg, profesor la Universitatea din Groningen, apoi \xc3\xaen 1705 a succedat pe fratele s\xc4\x83u, Jakob Bernoulli, la Universitatea din Basel, unde a avut ca studen\xc8\x9bi pe Leonhard Euler \xc8\x99i Alexis-Claude Clairaut.\n_START_SECTION_\nContribu\xc8\x9bii\n_START_PARAGRAPH_\nJohann Bernoulli a fost preocupat \xc3\xaen special de teoria ecua\xc8\x9biilor diferen\xc8\x9biale (care ulterior vor fi numite de tip Bernoulli), a contribuit la r\xc4\x83sp\xc3\xa2ndirea calculului diferen\xc8\x9bial \xc8\x99i integral \xc8\x99i a introdus metoda de integrare a frac\xc8\x9biilor ra\xc8\x9bionale._NEWLINE_A ini\xc8\x9biat cercet\xc4\x83ri care au condus la apari\xc8\x9bia calculului varia\xc8\x9bional._NEWLINE_A dat o larg\xc4\x83 utilizare factorului integrant, s-a ocupat de func\xc8\x9biile exponen\xc8\x9biale simple \xc8\x99i iterante._NEWLINE_\xc3\x8en mecanic\xc4\x83 \xc8\x99i fizic\xc4\x83, a formulat corect principiul deplas\xc4\x83rilor virtuale, a sus\xc8\x9binut principiul conserv\xc4\x83rii for\xc8\x9belor vii._NEWLINE_\xc3\x8en astronomie a elaborat o teorie despre maree.'